kardosdrur/scandi-wiki huggingface dataset:
Kunoy bygd

Kunoy bygd ligger på vestkysten af den færøske ø Kunoy. 
Fra Borðoy er der en dæmning over til Kunoy og en tunnel til bygden. Før tunnellen blev bygget var postbåden fra Klaksvík den eneste forbindelse til omverdenen.

Der er bygget en del nye huse og de fleste af indbyggerne har arbejde i Klaksvík.

Bygdens kirke er fra 1867. For at kunne finansiere købet af altertavlen og lysekronen, enedes man om at hver båd skulle give en torsk til kirken efter hver fisketur. 

Ved elven, der går igennem bygden står der en velholdt lille vandmølle, som stadig kan male korn. 
I en dalsænkning over bygden ligger der en naturskøn plantage med stier og en stor klatresten.  

Mod nord går der en svært tilgængelig vardesti til den forladte bygd Skarð.

Plantagen 
1914 plantede man syd for Kunoy bygd en plantage med 17.000 m², men i dag er kun ca. 7.800 m²   dækket af træer, og lunden er derved den mindste plantage på øerne. Specielt ved plantagen er, at den er plantet omkring et kæmpestort klippestykke, som i tidernes morgen er flyttet dertil af istidens gletsjere. Plantagen er overvejende beplantet med skovfyr(Pinus sylvestris). Plantagen har gode vandrestier.

Galleri

Eksterne henvisninger 
 Kommunens hjemmeside        
 faroeislands.dk

Bygder på Færøerne
Kunoy
Sarah Chang

Sarah Chang (født 10. december 1980 i Philadelphia) er en førende amerikansk violinist. Hun blev optaget på The Juilliard School allerede som seksårig under den nu afdøde violinpædagog Dorothy DeLay. Hun spiller på en Guarneri del Gesú-violin.

Hun har spillet med bl.a. Chicago Symfonikerne, Berliner Philharmonikerne og Wiener Philharmonikerne, Daniel Barenboim, James Levine og Sir Simon Rattle, Lars Vogt, Leif Ove Andsnes og Yo-Yo Ma. I Danmark har hun spillet med Sønderjyllands Symfoniorkester i 2003, 2005 og i juni 2008 under ledelse af Giordano Bellincampi.

Eksterne henvisninger 

 EMI om Sarah Chang
 Interview på P2 med Sarah Chang
 Billedarkiv med Sarah Chang hos Sønderjyllands Symfoniorkester i 2005

Musikere fra USA
Violinister fra USA
Rasmus Fruergaard

Rasmus Fruergaard (født 4. februar 1978) er en dansk skuespiller.

Teater 
Han har medvirket i bl.a.
 Be bop a lula ´03 Aarhus Teater
 Grease 04, Vejle/ Aarhus Musikhus
 Rent ´05, Fredericia Teater
 West Side Story ´06, Fredericia Teater
 West Side Story ´06 Østre Gasværk
 Frode & alle de andre rødder ´06, Ølstykke Sommerteater
 The Producers ´06, Det Ny Teater
 Kærlighed i Skarnkassen ´06, Pantomime Teatret
 Be bop a Lula II ´07 Vejle Ny Musicalteater
 Jesus Christ Superstar ´07/08 Det Danske Teater/ Folketeatret.dk
 Steam ´08 Uterus
 High School Musical ´08 Fredericia Teater
 Mød min Hr. Mor ´08(fastansat ved Aalborg Teater)
 Cimbrertyrens Nosser ´09(fastansat ved Aalborg Teater)
 Spring Awakening ´09(fastansat ved Aalborg Teater)
 Fakiren fra Bilbao ´09 (fastansat ved Aalborg Teater)
 Woyzeck ´10(fastansat ved Aalborg Teater)
 Guys and Dolls ´10(fastansat ved Aalborg Teater)
 Hjem Til Jul ´10 (fastansat ved Aalborg Teater)
 Nordkraft ´11 (fastansat ved Aalborg Teater)
 Evig Ung ' 11 (fastansat ved Aalborg Teater)
 Min Familie ' 11 (fastansat ved Odense Teater)
 Tribunehelte ' 12 (fastansat ved Odense Teater)

Hædersbevisninger 
 Modtager af Reumert talentpris 2006.
 Nomineret som Reumert - Årets Sanger 2017.

Kilder 
 Fredericia musicalakademi 
 Aalborg Teater

Referencer

Eksterne henvisninger 
 
 

Skuespillere fra Danmark
Valles Marineris

Valles Marineris er et område på planeten Mars. Det er et system af 4.000 km lange og fra 2 til 7 km dybe kløfter, der strækker sig langs ækvator.

Mars
Kløfter
Adgangskode

En adgangskode (på engelsk kaldet password) er hemmelig information, som anvendes til at kontrollere adgang til en ressource. Adgangskoden holdes hemmelig for dem, der ikke har tilladt adgang. De, der ønsker adgang, testes om, hvorvidt de kender adgangskoden og bliver dernæst enten givet eller nægtet adgang.

Anvendelsen af adgangskoder går helt tilbage til oldtiden. Vagter, der bevogtede et sted, forlangte en adgangskode, og de ville kun lade en person komme ind, hvis denne kendte koden. I nyere tid er adgangskoder blevet anvendt til at beskytte computere, styresystemer, mobiltelefoner, tv-dekodere, hæveautomater m.v. En typisk computer kan kræve adgangskoder til mange formål: logge på som bruger af computeren, hente e-mails fra servere, adgang til filer, databaser, netværk, websideer og sågar for at læse en morgenavis online.

Adgangskoder i forbindelse med computere bruges i kombination med et brugernavn, som bruges af en computers adgangskontrolsystem til at bekræfte en brugers identitet. En adgangskode er hemmelig information, da den kun kendes af brugeren og modtageren, hvor modtageren eksempelvis kan være en computer. Ved computere med et højt sikkerhedsniveau vil en adgangskode tage form af en længere tekst med specielle tegn, således at det er svært at gætte for en udenforstående.

I nogle systemer bruges asdf som standardpassword. Ligeledes er kombinationen 1234 meget udbredt som password eller blot ordet "password".

Computer adgangskontrol
Identitetsdokumenter
Datalogi
Eidsberg

Eidsberg  er en tidligere  kommune i det tidligere Østfold fylke i Norge, som ved kommunalreformen i Norge blev lagt sammen med Askim, Hobøl, Spydeberg og Trøgstad kommuner til den nye kommune  i det nye Indre Østfold i det ligeledes nye  Viken fylke. Den tidligere kommune grænsede til Askim, Trøgstad, Marker, Rakkestad, og Skiptvet kommuner i Østfold og Aurskog-Høland i Akershus fylke. Europavej 18 går gennem kommunen, og administrationscenteret Mysen er station på Østfoldbanens østre linje.

Eidsberg kommunes mest kendte attraktion er Momarken travbane, hvor Momarkedet afholdes hvert år.

Historie 
Tidligere tilhørte Eidsberg Heggen og Frøland fogderi, og området var involveret i en amtsdeling indenfor Akershus 7. februar 1685, som også omfattede Kristiania, Røyken, Lier og Hurum samt Sandsvær og Numedal. 

Eidsberg formandskabsdistrikt, som blev etableret som en egen administrativ enhed i 1837, blev delt i to 1. juli 1920, da Mysen blev skilt ud som egen kommune med 1.545 indbyggere. Det tilbageværende Eidsberg havde 5.325 indbyggere.

1. januar 1961 blev Eidsberg og Mysen kommuner slået sammen til den nye Eidsberg kommune. Eidsberg havde ved sammenlægningen 6.195 indbyggere og Mysen 2.523.

Byer i Eidsberg kommune 
 Mysen
 Slitu
 Hærland

Kilder og henvisninger 

 Momarkedet 

Tidligere kommuner i Norge
Indre Østfold

Kommuner i Østfold
Rigsstand

Rigsstænder (fra tysk Reichsstände) var repræsentanterne i det tysk-romerske riges Rigsdag før 1806. Rigsstænderne var direkte underlagt riget, og ikke som andre indbyggere underlagt en landsfyrste.

De rigsumiddelbare stænder som havde sæde i Rigsdagen omfattede rigsfyrsterne, fyrstbiskopperne, rigsgreverne, rigsprælaterne og de frie rigsstæder. Rigsstæderne fik status som rigsstand senere end de andre, omkring 1500, og blev først med den westfalske fred fuldt jævnbyrdige med de andre rigsstænder.

Rigsdagen var opdelt i tre "kollegier", rigsstæderne i deres eget kollegium, kurfyrsterne i kurfyrstekollegiet og de verdslige og gejstlige fyrster i rigsfyrsterådet. Ud over at skulle deltage i Rigsdagen blev det også krævet af rigsstænderene at de indkrævede skatter og stillede tropper til rådighed for riget.

Henvisninger 

Tysk-romerske rige
Æblemost

Æblemost er æblesaft, der ikke er tilsat sukker. Æblemost fremstilles ved presning af æbler, hvorefter saften evt. filtreres og pasteuriseres.

Æblesaft indgår som ingrediens i mange typer blandet saft, da den er forholdsvis billig og har en mild smag.

I Danmark er brugen af betegnelsen æblemost reguleret i Bekendtgørelse om frugtsaft m.v. Æblemost skal være fremstillet af ufortyndet æblesaft uden tilsætning af sukker.

Æbler, der bruges til at lave æblemost, skal være modne, rene og ikke rådne.

Et modent æble, der er optimalt at presse, er kendetegnet ved, at kernerne er sorte og blanke og har et sprødt frugtkød. Del et æble på midten for at se farven på kernerne. Hvis kernerne er lyse eller brune, skal æblet modnes mere. Moden frugt giver både mere smag og mere udbytte. Udbyttet af æblejuice afhænger også af typen af ​​æble, der skal presses, nogle giver mere - andre mindre. Det er ekstra vigtigt, når man laver cider, at æblerne er ordentligt modne til god gæring.

Eksterne henvisninger 

 

Juice
CKY

CKY (Camp Kill Yourself) er et amerikansk rock-band der består af Deron Miller (vokal, guitar, bas), Chad Ginsburg (guitar, vokal, bas, producer), Jess Margera (trommer) og Matt "Dice" Deis (bas).

De har blandt andre produceret soundtrack til Jackass-serien.

Musikgrupper fra USA
Hård rock-grupper
Hobøl

Hobøl er en tidligere  kommune i det tidligere Østfold fylke i Norge, som ved kommunalreformen i Norge blev lagt sammen med Askim, Eidsberg, Spydeberg og Trøgstad kommuner til den nye kommune  i det nye Indre Østfold i det ligeledes nye  Viken fylke. Den tidligere kommune grænsede
til Spydeberg og Våler kommuner i Østfold og Enebakk, Ski, Ås og Vestby i Akershus. De vigtigste byer i kommunen er Tomter, Knapstad, Ringvoll og Elvestad. Europavej 18 går gennem kommunen, og Tomter og Knapstad er stationer på Østfoldbanens østre linje.

Hobøls rådhus ligger i Elvestad. Øst-vest-forbindelsen E18 passerer gennem Hobøl ved Elvestad, det samme gør Rigsvej 120 mellem Moss og Maura i Nannestad.

Kilder og henvisninger 

Tidligere kommuner i Norge
Indre Østfold

Kommuner i Østfold
(99942) Apophis

(99942) Apophis (tidligere kendt under sin midlertidige betegnelse 2004 MN4/2004 MN4) er en Aten-asteroide med en diameter på ca. 320 meter, som forårsagede en kort bekymring i slutningen af 2004. De tidlige observationer af asteroiden ledte til at der var stor sandsynlighed for, at 2004 MN4 ville ramme Jorden i 2029.

Men flere observationer gav nøjagtigere forudsigelser om aftenen 27. december 2004, som stort set eliminerede muligheden for en kollision med Jorden eller Månen i 2029.

I 2005 var prognosen at asteroiden Apophis vil passere tæt forbi Jorden fredag den 13. april 2029 og at det vil ske med en afstand fra Jordens centrum på 36.350 kilometer. Til sammenligning er Jordens radius 6.378 km ved ækvator og mindsteafstanden til Månen er 363.104 kilometer. Mødet vil ændre banen så Apophis kommer igen d. 13. april 2036. Afhængig af forskellige faktorer, fx Apophis' masse, vil 2029-mødet ændre banen, så afstanden ved 2036-mødet kan have en usikkerhed på op til 23 jordradier. Risikoen for at Apophis rammer jorden regnes nu for lav, men folk spiller stadig scenarier i det tilfælde, at det sker. Selv med de teknologiske fremskridt i det 21. århundrede kan vi ikke nøjagtigt forudsige placeringen af en asteroides påvirkning eller skaderne den vil forårsage. Vi er dog i stand til at lave en hypotese. For eksempel viser en asteroidskadesimulering, at en asteroidekollision med en størrelsesorden svarende til Apophis ville resultere i tusinder af skader og hundreder af ødelagte bygninger, hvis den landede i et stort storbyområde.

Opdagelse 
99942 Apophis blev opdaget 19. juni 2004 af Roy Tucker, David J. Tholen og Fabrizio Bernardi af det NASA-støttede University of Hawaii Asteroid Survey fra Kitt Peak National Observatory i Arizona

Navngivning 
Ved opdagelsen fik asteroiden tildelt den midlertidige betegnelse 2004MN4.
Efter at dens kredsløb var tilstrækkeligt kendt fik asteroiden den 24. juni 2005 tildelt det permanente nummer 99942.
Den 19. juli 2005 blev den navngivet Apophis efter en ægyptisk gud.

Kilder/referencer

Eksterne henvisninger 

 Worrisome Asteroid Underscores Planetary Defense Mission  (SPACE.com)

Apophis, (99942)
Apophis, (99942)
Isaac Gálvez

Isaac Gálvez López (20. maj 1975 – 26. november 2006) var en spansk professionel cykelrytter. Han var sprinter og banerytter og kørte for cykelholdet Caisse d'Epargne.
Han omkom under tragiske omstændigheder ved et sammenstød med den belgiske banerytter Dimitri De Fauw ved seksdagesløbet i Gent (Belgien) natten til den 26. november 2006.

Mandlige cykelryttere fra Spanien
Action

Action er en genre inden for især film, tv og computerspil med fokus på handlingsmættede sekvenser og udstrakt brug af eksplosioner og fysisk udfoldelse såsom slagsmål, stunt og biljagter, oftest frem for en kompleks historie og karakterudvikling. Actiongenren har typisk fokus på en handlekraftig helt eller heltinde og kan kombineres med andre genrer såsom thriller og adventure.

Litteratur / kilder 
 Nicolas Barbano: Kattekamp (PS Pige-Special nr. 10, 1993)
 Rikke Schubart: Med vold og magt – actionfilm fra Dirty Harry til The Matrix (Rosinante, 2002)
 Kenneth T. de Lorenzi: Myten om Guds ensomme mand (Filmmagasinet Mifune nr. 6, 2004)
 Johanne Mygind: Actionbraget med det lange ekko (Information, 22.6.2007)
 Rikke Schubart: Super Bitches and Action Babes: The Female Hero in Popular Cinema, 1970-2006 (McFarland Publishers, 2007)

Filmgenrer
Computerspilsgenrer
Tv
Bløde løg

Bløde løg er resultatet af en måde at tilberede løg på. 

De pillede løg skæres i skiver, som steges på en pande i lidt margarine, smør eller madolie. En variation er søde el. karameliserede bløde løg, som opnås ved at smelte lidt sukker på panden først og lade det bruse op inden feststoffet smeltes, hvorefter løgene hældes på. 

Bløde løg anvendes som tilbehør til mørbradbøf, hakkebøf, bøfsandwich, flæskestegssandwich, lun leverpostej  m.m.

Alle former for spiselige løg kan anvendes.

Grøntsagsretter
Mad fra Danmark
Ellen Winther Lembourn

Ellen Winther Lembourn (født Sørensen den 11. august 1933 i Aarhus, død 13. august 2011) var en dansk operasanger (sopran) og skuespiller.

Hun var datter af købmand Laurits Sørensen og hustru Esther. Ellen Winthers søster er uddannet som violinist og har været ansat i Det Kongelige Kapel.

Hun blev uddannet som musikpædagog fra Jydsk Musikakademi i 1955 og to år senere fra Det Kongelige Teater som operasangerinde. Samme år debuterede hun som Cherubino i Figaros Bryllup.

I perioden 1957-87 var hun ansat som operasanger ved Det kongelige Teater, hvor hun også spillede roller i skuespil. Sideløbende har hun gæsteoptrådt flere steder bl.a. flere gange på Den Jyske Opera og i 1964 ved operaen i Kiel. I de tidlige år af karrieren sang hun mange soubretteroller, hvor hun både havde stemme og udseende til ungpigefaget. Senere fik hun mulighed for at udfolde sig i koloraturfaget bl.a. som Adele i Flagermusen og Violetta i La Traviata.

Med sit meget alsidige sang- og skuespiltalent fik hun et stort publikum ikke mindst ved sine mange optrædender i film og på tv (operetterne Jomfruburet, Flagermusen og Valsedrømme), i revyer (Cirkusrevyen 1974) og musicals (bl.a. The Sound of Music, Skaf mig en tenor).

I 1962 stillede hun op til Dansk Melodi Grand Prix og vandt med sangen "Vuggevise". Ved det internationale Melodi Grand Prix i Luxembourg, der dette år havde 16 deltagere, sluttede sangen på en 10. plads.

I tv-serien Matador havde hun rollen som Minna Varnæs.

I 1968 modtog hun Elisabeth Dons Mindelegat og i 1996 Olaf Poulsens Mindelegat.
Den 19. december 1983 blev hun udnævnt til ridder af Dannebrog.

Hun var fra 1960 til 1966 gift med med pianist (og senere operachef) John Winther, og fra dette ægteskab havde hun to børn. Fra 1973 til 1997 var hun gift med forfatter og politiker Hans Jørgen Lembourn (til hans død).

Filmografi 

 Tornerose – 1959, stemme
 De sjove år – 1959
 Landmandsliv – 1965
 I den grønne skov – 1968
 Sønnen fra Vingården – 1975
 Kassen stemmer – 1976
 Midt om natten – 1984
 Kampen om den røde ko – 1987
 Jydekompagniet – 1988
 Min skygge – 1988, novellefilm
 Kun en pige – 1995

Tv-produktioner 
 Jomfruburet – 1959
 Valsedrømme – 1967
 Flagermusen – 1968
 En nat i Venedig – 1969
 Jul på Slottet – 1986
 Barselstuen – 1976
 Matador – 1978

Eksterne henvisninger 
 
 
 

Operasangere fra Danmark
Personer fra Aarhus
Sangere fra Danmark
Skuespillere fra Danmark
Riddere af Dannebrog
Vindere af Dansk Melodi Grand Prix
Deltagere ved Eurovision Song Contest 1962
Danmarks Eurovision Song Contest-deltagere
Danskere i 1900-tallet
Personer i Kraks Blå Bog (afdøde)
Deltagere ved Dansk Melodi Grand Prix 1962
Hefty Fine

Hefty Fine udkom d. 27. september 2005 og er Bloodhound Gangs 4. og seneste album.

På albummet findes de to singler "Foxtrot Uniform Charlie Kilo" også kendt som F.U.C.K og "Uhn Tiss Uhn Tiss Uhn Tiss" samt 10 andre sange. De fleste sange på albummet handler om sex samt tabubelagte emner.

Numre 

 [0:08] – "Strictly For The Tardcore"
 [4:19] – "Balls Out" (Franks/Jimmy Pop & Stigliano/Lüpüs Thunder)
 [2:51] – "Foxtrot Uniform Charlie Kilo" (Franks/Jimmy Pop & Hennegan/Evil Jared)
 [3:58] – "I'm The Least You Could Do"
 [3:26] – "Farting With A Walkman On"
 [0:23] – "Diarrhea Runs In The Family"
 [2:52] – "Ralph Wiggum"
 [5:10] – "Something Diabolical" (Franks/Jimmy Pop & Dean/D.J Q-Ball)
 [0:04] – "Overheard In A Wawa Parking Lot"
 [2:57] – "Pennsylvania"
 [4:20] – "Uhn Tiss Uhn Tiss Uhn Tiss"
 [2:26] – "Jackass" – 2:26 (bonusnummer kun udgivet i UK og Japan)
 [5:14] – "No Hard Feelings"
 [0:03] – "Hefty Fine"

Album fra 2005
Rebecka Liljeberg

Rebecka Månstråle Liljeberg (13. maj 1981) er en svensk skuespiller. Hun er mest kendt for sin hovedrolle i filmen Fucking Åmål af Lukas Moodysson.

Liv 
Hun blev født i Turinge, omkring 40 km fra Stockholm, men gennem hendes barndom har hun boet mange andre steder i Sverige. Forældrene blev skilt, da Rebecka var omkring et år gammel. Som 9-årrig begynder hun sin skuespillerkariere i den svenske julekalender Sunes jul. I årene 1993 – 1997 spiller hun på et amatørteater, indtil hun får en rolle i filmen Närkontakt.

Filmografi 
 1991 – Sunes jul
 1997 – Närkontakt
 1998 – Längtans blåa blomma
 1998 – Fucking Åmål
 1999 – Där regnbågen slutar
 1999 – Sherdil
 2000 – Skärgårdsdoktorn
 2000 – Födelsedagen
 2002 – Bear's Kiss

Eksterne henvisninger 
 rebeckaliljeberg.now.nu 
 

Skuespillere fra Sverige
Hvaler kommune

Hvaler er en økommune beliggende i den sydvestlige del af Viken fylke i Norge, yderst i Oslofjorden, på østsiden af fjorden syd for Fredrikstad. Kommunen består af 833 øer, holme og skær (alle over 20 m². Største bebyggelse er kommunecenteret Skjærhalden, som ligger på Kirkeøy. Fra Skjærhalden til Fredrikstad er der ca. 28 km. Kommunen havde i 2006 3.821 indbyggere, men om sommeren mangedobles indbyggertallet, hvis man medregner alle hyttegæsterne. Man regner med, at der er cirka 30.000 personer i kommunen i den mest aktive ferieperiode. Det vigtigste erhverv er fiskeri. I 1990 var 8% af 1.452 arbejdsstyrken beskæftiget inden for fiskeriet. Største havn på Hvaler er Utgårdskilen, som er den største fiskerihavn øst for Lindesnes.

Kommunen har vejforbindelse til Fredrikstad. Forbindelsen blev bygget færdig med dæmninger og broer fra fastlandet til Asmaløy i 1971 og tunnel under sundet Løperen videre til Kirkeøy i 1989. Der er båd- og færgeforbindelse fra Skjærhalden til Nordre Sandøy, Søndre Sandøy, Herføl og Lauer, og rutebåd til Strömstad i Sverige.

Under den svenske invasion i 1814 blev Hvalerøerne okkuperet af de svenske styrker.

Større øer og øgrupper 

 Akerøya 1,6 km²
 Asmaløy 9,1 km²
 Herføl 1,9 km²
 Kirkeøy 29,6 km²
 Lauer
 Papper 2,1 km²
 Nordre Sandøy 2,4 km²
 Singløy 2,2 km²
 Spjærøy 8,0 km²
 Søndre Sandøy 4,2 km²
 Tisler
 Vesterøy 15,2 km²

Kilder og  henvisninger 

 Hvaler kommune
 Hvaler.Net

Kommuner i Viken
Kommuner i Østfold
Den jyske trafikmafia

Den jyske trafikmafia var en betegnelse for en gruppe danske trafikpolitikere: Venstres tidligere mangeårige trafikordfører Svend Heiselberg, den konservative Kaj Ikast, Arne Melchior fra Centrumdemokraterne samt Jens Risgaard Knudsen og Helge Mortensen fra Socialdemokratiet.

Betegnelsen mafia blev brugt første gang under en debat i folketingssalen i 1986 af Keld Albrechtsen (VS): "Det er jo de rene mafiametoder".

Politikerne fik, som betingelse for deres støtte til Storebæltsforbindelsen, gennemført forskellige motorvejsprojekter i Jylland. Motorvejene nord for Nørresundby havde ret sparsom trafik, og nogle mente derfor at pengene kunne være blevet brugt bedre andre steder.

Denne jyske trafikmafia har været med til at få motorveje til Esbjerg, Herning, Hjørring og Frederikshavn.

Referencer 

Jyske trafikmafia, Den
Vandrør

Vandrør eller vandledninger er rør til transport af vand i ledningsnet eller i husstande, sædvanligvis brugsvand. Rør til afledning af vand kaldes kloakrør, og rør i forbindelse med varmeforsyning kaldes varmerør. Vandrør i Danmarks ledningsnet, som primært kaldes vandledninger, består oftest af polyethylen (PE), polyvinylchlorid (PVC) og stål. Enkelte steder kan der findes rør af det asbestholdige ældre materiale eternit. I husstande findes ofte installationer af krydsbundet polyethylen (PEX), messing og rustfrit stål.

I moderne danske installationer vil der som regel være to rør: Et til koldt vand og et til varmt. Der kan dog være et tredje rør til varmt vand i forbindelse med brugsvandscirkulation. I moderne installationer isoleres vandrørene til både det kolde og det varme vand.

De fleste vandrør i danske hjem er af varmforzinket stål, dvs. galvaniseret stål. De kan gennemtæres hvis de kombineres med kobberlegerede materialer som messing. Vandrør af rustfrit stål eller plastik har ikke det problem.
Vandet hårdhed har også betydning for korrosionens hastighed: Blødt vand får rørene til at korrodere hurtigere end hårdt vand, fordi det hårde vand efterlader et beskyttende kalklag .

Tidlig historie 

Det menes at de første vandrør installeret i Danmark var fra Emdrup Sø til Københavns Slot. De blev lagt i 1560'erne da Frederik II anlagde en vandkunst (et springvand). Der blev lagt 1500 ”trærender” af ca. 8 alens (6 m) længde. Emdrup sø er 15 m over havet og kunne give et passende vandtryk til springvandet.

I årene umiddelbart før 1600 begyndte de større gårde i byen at få vandledninger fra vandposten på Gammeltorv, og i løbet af 1600-årene blev der ført flere hovedledninger fra Emdrup Sø ind i byen. Vandet anvendtes i de offentlige vandposte og brønde, men der var også private grundejere, der sørgede for at få vandet ind på egen grund.

Ledningerne blev samlet med jernbøsninger, og de steder, hvor der var behov for afvigelser (stikledninger) fra hovedlinjen, anvendtes blyrør.

Der var to væsentlige problemer ved anvendelse af træ som rør: Træet rådnede og rørene forskubbede sig. Det betød, at forbrugerne af Københavns drikkevand klagede over at deres vand var uhumsk og fyldt med dyr. Om det var rørmaterialets skyld eller fordi vandet kom fra nærtliggende søer er ukendt, men en koleraepidemi i 1853 gjorde udslaget og Hovedstaden fik en gennemgribende omlægning af ferskvandsforsyningen og fik hurtigt 100 km vandrør af jern.

Vandrør af træ er under udgravningen til Cityringen fundet under Rådhuspladsen.

Kilder 

Rør
Sanitet
Vandforsyning
VVS
Rør
Gianni Zuiverloon

Gianni Michel Eugène Zuiverloon (født 30. december 1986 i Rotterdam, Holland) er en hollandsk fodboldspiller, der spiller for klubben ADO Den Haag. Han er forsvarsspiller, fortrinsvis højre back.

Zuiverloon fik sin fodboldmæssige opdragelse hos Feyenoords ungdomshold, hvorfra han i 2004 blev overført til klubbens førstehold. Han debuterede i udekampen mod Willem II den 22. august 2004. I den følgende sæson var han udlånt til RKC Waalwijk.

I maj 2006 skrev Zuiverloon kontrakt med SC Heerenveen, og han nåede to sæsoner for klubben, inden han i 2008 skiftede til West Bromwich. 

Han har spillet 17 kampe på Hollands U/21-landshold samt to landskampe for Hollands B-landshold.

Karriere 
Her ses en oversigt over første del af Zuiverloons karriere.

Referencer

Fodboldspillere fra Holland